Caroline Weberová (gymnastka)

Caroline Weberová (; * 31. máj 1986, Dornbirn, Rakúsko) je bývalá rakúska reprezentantka v modernej gymnastike.

Dvakrát sa zúčastnila Olympijských hier: 2008 v Pekingu a 2012 v Londýne. Jej prezývka je „Caro“.

Športová činnosť 
Získala celkovo 55 národných majstrovských titulov.

Olympijské hry 
 Na Letných olympijských hrách 2008 v Pekingu získala celkové 17. miesto.
 Na Letných olympijských hrách 2012 v Londýne získala celkové 18. miesto.

Ostatné 
Na svetovom šampionáte v roku 2007 získala 14. miesto, v roku 2009 18. miesto, v roku 2010 15. miesto a v roku 2011 15. miesto. V súťaži tímov získala 10. miesto v roku 2010 a 15. miesto v roku 2011. Zúčastnila sa aj Svetových hier 2009 kde získala 7. (lopta), 7. (stuha) a 8. miesta (lano).

Kariéru ukončila v roku 2013. Po ukončení pracuje ako herečka a tanečnica.

Referencie

Iné projekty

Externé odkazy 
 Caroline Weberová na stránke Medzinárodnej gymnastickej federácie

Rakúski olympionici
Rakúske moderné gymnastky
Gymnasti na Letných olympijských hrách 2008
Gymnasti na Letných olympijských hrách 2012
Osobnosti z Dornbirnu